Nonnestenpikkeren lever normalt i Sahara. Men en storm eller andet vejrmæssigt fænomen har fået en af de sjældne fugle til at slå sig ned i Strandby. Her har den siden november skabt stor glæde for lokale med interesse for fugle. - Det er jo helt fantastisk, vi kører herned hver morgen og fodrer den med melorme. Den pipper og det er tydeligt den regner med vi kommer og fodrer den hver morgen. Og efter vi har lagt et billede på internettet, så er der begyndt at komme hundredevis af interesserede fra hele landet, det er jo helt utroligt, siger Arnold Houmann til TV2/Nord. De lokale håber fulgen, der kom til byen i november, bliver frem til foråret. Så vil de nemlig nå at se den skifte farve, og indtil videre lader den lille fugl til at føle sig god hjemme i Strandby.
Ornitologer fra hele landet strømmer til Strandby, byen har fået en helt særlig gæst